*Skaidrojums: Ja finansējuma saņēmējs Eiropas Savienības Atveseļošanas un noturības mehānisma (turpmāk – ANM) plāna 2. komponentes “Digitālā transformācija” 2.1. reformu un investīciju virziena “Valsts pārvaldes, t.sk. pašvaldību digitālā transformācija” investīciju projekta ietvaros plāno attīstīt centralizētas funkcijas vai koplietošanas pakalpojumus, tad ir jāievēro Vides aizsardzības un reģionālās attīstības ministrijas izstrādātajā informatīvajā ziņojumā “Par valsts pārvaldes informācijas un komunikācijas tehnoloģiju koplietošanas pakalpojumu attīstības plānošanu un finansēšanu” (pieņemts zināšanai MK 2022. gada 7. jūnija sēdē (prot. Nr. 30 29. §), turpmāk – informatīvais ziņojums) un ar to saistītajos protokollēmumos minētās prasības attiecībā uz centralizēto funkciju un koplietošanas pakalpojumu attīstības plānošanu un finansēšanu. Prasību būtība ir jaunu koplietošanas pakalpojumu un centralizētu funkciju ieceru saskaņošana Ministru kabinetā pirms investīciju uzsākšanas. Labākais risinājums šīs prasības izpildei ir politikas plānošanas dokuments un saistīti protokollēmumi, kas izpilda informatīvajā ziņojumā formulētās prasības par to saturu.*

*Ņemot vērā to, ka informatīvajā ziņojumā formulētās prasības ir jaunas un tāpēc centralizēto funkciju un koplietošanas pakalpojumu attīstītājiem iepriekš minētie politikas plānošanas dokumenti vēl var nebūt izstrādāti vai to vecākas versijas var nesaturēt informatīvajā ziņojumā prasīto saturu, tiek piedāvāts vienkāršots risinājums saskaņot centralizētās funkcijas vai koplietošanas pakalpojuma ieceri vienlaicīgi ar projekta pieteikuma (t.s. “pases”) saskaņošanu Ministru kabinetā. No ANM plāna īstenošanas tiesiskā regulējuma skata punkta šī prasība ir obligāta reformas 2.1.2.r., t.i. investīciju 2.1.2.1.i. un 2.1.2.2.i. investīciju projektiem, attiecībā uz kuriem tas ir definēts kā viens no Latvijas ANM plāna mērķiem, kuru ir jāsasniedz līdz* ***2023. gada 1. ceturkšņa******beigām****.*

*Kā norādīts jau iepriekš, ja Ministru kabinetā jau iepriekš ir iesniegts un apstiprināts politikas plānošanas dokuments (koncepcija, informatīvais ziņojums u.c.), kas sniedz atbildes uz visiem MKN 435[[1]](#footnote-2) 3.pielikumā ietvertajiem jautājumiem par konkrēto centralizēto funkciju vai koplietošanas pakalpojumu, kuru plānots ANM ietvarā attīstīt, tad šī "Centralizētas funkcijas vai koplietošanas pakalpojumu attīstības plāns" veidlapa nav jāaizpilda, bet projekta pasē ir jānorāda politikas plānošanas dokumenta identifikācijas rekvizīti un attiecīgais politikas plānošanas dokuments būs jāiekļauj ANM plāna mērķu izpildes pierādījumos. .*

*Pirms “Centralizētas funkcijas vai koplietošanas pakalpojumu attīstības plāns” veidlapas aizpildīšanas iesakām iepazīties ar informatīvo ziņojumu, kā arī ņemt vērā to, ka pirms projekta uzsākšanas* ***netiek prasīts attīstāmā pakalpojuma detalizēts projektējums (dizains), bet tikai pakalpojuma vai funkcijas ieceres īss apraksts, kas satur pamata informāciju par veidlapā formulētajiem jautājumiem****.*

**Centralizētas funkcijas vai koplietošanas pakalpojumu attīstības plāns**

1. **Centralizētā funkcija vai koplietošanas pakalpojums (turpmāk – pakalpojums)**

|  |
| --- |
| *Norāda pakalpojuma saturu atspoguļojošu nosaukumu un īsu satura aprakstu, kas obligāti ietver pakalpojuma sniegšanas un saņemšanas galvenos nosacījumus*  *Skaidrojums: Koncentrēti apraksta koplietošanas pakalpojuma saturu, uzsverot pakalpojuma saņēmēja ieguvumus vismaz piecu, bet pieļaujami līdz pat 10 gadu periodam.*  *Norāda plānojamās pakalpojuma satura izmaiņas, ja ir paredzēta tā būtiska attīstība – vismaz piecu gadu periodā.*  *Koncentrēti apraksta pakalpojuma sniegšanas darba organizāciju un galvenos procesus no pakalpojuma sniedzēja skatu punkta. Norāda galvenos uzdevumus un to izpildītājus pakalpojumu sniegšanā.* |

1. **Pakalpojuma sniedzējs**

|  |
| --- |
| *Institūcijas – centralizētās funkcijas nodrošinātājas vai pakalpojuma sniedzējas nosaukums*  *Skaidrojums: Norāda koplietošanas pakalpojuma turētāju, sniedzējus, ja tie atšķiras no turētāja.* |

1. **Pakalpojuma rādītāji (pakalpojuma līmeņa vienošanās līmeņi (SLA))**

|  |
| --- |
| *Norāda pakalpojuma kvalitātes, apjoma un līmeņa rādītāju īsus aprakstus un plānotās vērtības*  *Skaidrojums: Norāda pakalpojuma piegādes nosacījumus un līmeņus, ja tie tiek diferencēti.*  *Pakalpojuma ieceres līmenī ir jānorāda tikai pakalpojuma līmeņa būtības raksturojumu. Piemēram, vai pakalpojums būs pieejams 7X24 vai tikai iestādes darba laikā.*  *Vispārīgā līmenī norāda, kā tiks mērīta un uzskaitīta pakalpojuma piegādes kvalitāte un sniegto pakalpojumu apjoms. Pārējās prasības par pakalpojuma līmeņiem un to mērīšanu ir attiecināmas uz pakalpojumu projektēšanas (kas var tikt veikta projekta īstenošanas laikā) un ieviešanas fāzēm.* |

1. **Pakalpojuma saņēmēju loks**

|  |
| --- |
| *Raksturo pakalpojuma saņēmēju loku, pakalpojuma izvēršanas gadījumā nodalot esošo, projekta rezultātā plānoto (obligāti) un turpmākas attīstības perspektīvu*  *Skaidrojums: Norāda plānoto pakalpojumu saņēmēju loku vismaz piecu gadu perspektīvā, sākot no pakalpojumu sniegšanas uzsākšanas vai plānotās paplašināšanas brīža. Ja pakalpojumu saņēmēju ieguvumi tiek plānoti garākā periodā (piemēram, 10 gadu garumā), tad atbilstošā periodā ir plānojama arī pakalpojumu saņēmēju loka attīstība, izskaidrojot pakalpojumu izmantošanas ieguvumu realizācijas pieeju un indikatīvu novērtējumu ieguvumu (ietaupījumu) apmēram. Jānorāda, kāda būs pakalpojumu izmantošanas veicināšanas stratēģija, t.sk. īpaši jānorāda, ja tiesiskais regulējums noteiks pienākumu izmantot pakalpojumu noteiktām saņēmēju grupām, kā arī saņēmēju grupas, kam var būt piemērojami atšķirīgi pakalpojuma regulējuma vai finansēšanas noteikumi (pašvaldības, privātpersonas).*  *Novērtējot pakalpojumu saņēmēju potenciālos ieguvumus ir jāņem vērā arī papildus izmaksas pārejas periodā, kad var būt nepieciešams vienlaicīgi uzturēt resursus, kas pēc pilnīgas pārejas uz koplietošanas pakalpojuma izmantošanu, vairs nebūs nepieciešami.*  *Ja izdevumu un ieguvumu analīze par pakalpojuma pilnu dzīves ciklu nav sniegta citā – ar pakalpojuma attīstību saistītā MK saskaņojamā dokumentā, piemēram, attīstības projekta pasē, tad pakalpojuma attīstības plānam ir jāsatur arī to, radot objektīvu un pilnu priekšstatu par pakalpojuma attīstības, ieviešanas, sniegšanas un izmantošanas izmaksām un ieguvumiem.*  *Norāda pakalpojuma saņēmēju skaita ietekmi uz pakalpojuma attīstības un arī pakalpojuma uzturēšanas izmaksām.* |

1. **Pakalpojuma sniegšanu nodrošinošais IKT risinājums**

|  |
| --- |
| *Norāda IKT risinājumu (risinājumus), kas pēc būtības nodrošina pakalpojumu sniegšanu un kuru darbināšana/uzturēšana veido būtisku daļu no pakalpojumu sniegšanas izmaksām (mazāk nozīmīgus atbalsta risinājumus nenorāda)*  *Skaidrojums: Norāda sasaisti ar nepieciešamo tehnoloģisko nodrošinājumu, kas vairumam IKT koplietošanas pakalpojumu būs valsts informācijas sistēmas vai valsts platformas. Norāda arī būtiskos saistītos tehnoloģiskos pakalpojumus, kuru izmaksas būs attiecināmas uz pakalpojuma sniegšanu, kā arī informāciju par institūcijas iekšējām kompetencēm, kas nodrošinās pakalpojumu sniegšanu. Gadījumos, kad koplietošanas pakalpojuma izmantošana izraisa būtiskas izmaiņas IKT drošības arhitektūrā, norāda informāciju arī par to, informējot par piedāvāto kiberdrošības risinājumu un tā resursu un kompetenču nodrošinājumu.* |

1. **Pakalpojuma sniegšanas un saņemšanas tiesiskais regulējums un pakalpojuma ieviešanas stratēģija**

|  |
| --- |
| *Norāda esošo un plānoto (projekta īstenošanas laikā) tiesisko regulējumu.*  *Izskaidro pakalpojumu ieviešanas un saņēmēju loka izvēršanas stratēģiju, ja tā nav balstīta uz tiesiskā regulējuma noteiktu obligātu centralizētās funkcijas vai pakalpojuma izmantošanu*  *Skaidrojums: Bez īpaša tiesiskā regulējuma koplietošanas pakalpojumu sniegšana un saņemšana dažādu resoru valsts pārvaldes institūciju starpā var notikt tikai balstoties uz starpresoru vienošanos – divpusēju vienošanos starp pakalpojumu sniedzēju ar katru institūciju – pakalpojuma saņēmēju. Valsts pārvaldes IKT pakalpojumus privātpersonām var sniegt tikai gadījumos, ja tādu iespēju nosaka ārējs tiesiskais regulējums. Divpusējo vienošanos sagatavošana un noslēgšana rada lielu administratīvu slogu un neveicina vienveidīgu – efektīvu pakalpojumu sniegšanu, jo tās var paredzēt būtiski atšķirīgus nosacījumus attiecībā uz pakalpojumu saturu. Tādējādi tiek saglabāta arī nenoteiktība attiecībā uz pakalpojuma saņēmēju loku un netiek radīti ierobežojumi nepamatotām investīcijām alternatīvos risinājumos. Faktiski šobrīd pastāv arī otrs – “neredzams” IKT koplietošanas pakalpojumu sniegšanas veids, kas ir saistīts ar tiesiski regulētu koplietošanas informācijas sistēmu, savietotāju vai platformu darbināšanu, kam pašreizējais tiesiskais regulējums nosaka īstenojamās funkcijas un var noteikt arī institūciju - izmantotāju loku, tomēr tieši neatklāj ar informācijas sistēmas, savietotāja vai platformas palīdzību īstenojamās funkcijas pakalpojuma dabu un līdz ar to – nedefinē šos pakalpojumus un to sniegšanas un finansēšanas nosacījumus. Šādi “neredzamie pakalpojumi” ir, piemēram, Valsts reģionālās attīstības aģentūra (turpmāk – VRAA) nodrošinātie EIS, teritoriālās plānošanas informācijas sistēmas (TAPIS) un oficiālās e-adreses pakalpojumi, kā arī Valsts kancelejas nodrošinātais Tiesību aktu izstrādes un saskaņošanas portāla (TAP) pakalpojums.*  *Koplietošanas pakalpojuma attīstības plānā ir jāraksturo attīstāmā pakalpojuma esošā tiesiskā regulējuma situācija un, ja tiek plānots to mainīt, jādefinē plānoto tiesību aktu izmaiņu saturs un laika grafiks* *(pakalpojuma vai funkcijas ieceres gadījumā jādefinē indikatīvs plānoto tiesību aktu izmaiņu saturs un laika grafiks vispārīgā līmenī.. Ieteicamie pakalpojumu tiesiskā regulējuma veidi ir atšķirīgi, atkarībā no pakalpojumu satura un pakalpojumu saņēmēju loka. Tiesiskajam regulējumam ir jānosaka galvenās pakalpojumu turētāju un sniedzēju (ja tie ir nodalīti) pienākumus un atbildības pakalpojuma sniegšanā un izmantošanā, kā arī jāveicina pakalpojuma sniegšanas kvalitātes un efektivitātes uzlabojumus, t.sk. samazinot administratīvo slogu, kas saistīts ar starpinstitūciju sadarbības organizēšanu. Piemēram, regulējums var noteikt pienākumu izmantot pakalpojumu noteiktām institūciju grupām noteiktu funkciju veikšanai vai, piemēram, paredzēt vienošanos par pakalpojuma sniegšanu un saņemšanu noformēšanu, izmantojot Valsts informācijas un tehnoloģisko resursu informācijas sistēmas (VIRSIS) funkcionalitāti.*  *Ja pakalpojuma izmantošana nav noteikta tiesiskajā regulējumā, jānorāda pakalpojuma sniedzēja plānotās darbības pakalpojuma lietošanas veicināšanai.* |

1. **Pakalpojuma finansēšanas pieeja1**

|  |
| --- |
| *Norāda, vai pakalpojuma sniegšanas finansēšanā ir plānots iesaistīt arī pakalpojumu saņēmējus, piemēram, pārdalot no pakalpojumu saņēmējiem vai ar tiešiem maksājumiem saņemot daļu no pakalpojuma sniegšanai nepieciešamā finansējuma, vai arī pakalpojums tiks finansēts no valsts budžeta pakalpojuma sniedzēja izdevumu programmas.*  *Īpaši norāda (un aizpilda 8. punktu), ja pakalpojumu sniegšanu nevarēs nodrošināt atbilstoši esošajiem budžeta līdzekļiem*  *Skaidrojums: Norāda izvēlēto pieeju koplietošanas pakalpojuma sniegšanas finansēšanai. Ir pieļaujama arī pieeju kombinācija, ja pieejas atšķiras, piemēram, dažāda veida saņēmējiem vai ir pieļaujama to daudzveidība arī viena veida institūcijām – pakalpojumu saņēmējām. Finansējuma apjoma prognoze ir pamatojama ar plānotajām izmaksām, kas var būt atkarīgas no sniedzamo pakalpojumu apjoma (saņēmēju skaita) un līdz ar to var mainīties laika gaitā.*  *Ja pakalpojumu sniegšanas finansēšanas pieeja paredz pakalpojuma saņēmēju līdzdalību pakalpojumu finansēšanā, tad novērtējot plānoto pakalpojumu saņēmēju loku un pakalpojumu saņēmēju plānotos ieguvumus, ir jāvērtē arī pakalpojumu saņēmēju iespējas pieejamo valsts budžeta resursu ietvaros piedalīties pakalpojuma finansēšanā, pilnīgi vai daļēji sedzot izmaksas par pakalpojumu saņemšanu sev nepieciešamā un koplietošanas pakalpojumu sniedzēja nodrošinātā līmenī un apjomā.*  ***Koplietošanas pakalpojumiem, ko savstarpēji viena otrai sniedz valsts pārvaldes institūcijas, tiek piemērota viena no trijām pieejām pakalpojuma sniegšanas (t.i. uzturēšanas pēc izstrādes un ieviešanas) finansēšanai:***   1. *finansēšana no pakalpojuma sniedzēja valsts budžeta programmas, paredzot atbilstošus resursus attiecīgās pārvaldes funkcijas vai koplietošanas pakalpojuma uzturēšanai;* 2. *finansēšana no pakalpojumu saņēmēja/ izmantotāja budžeta (vismaz daļēji), veicot :*    1. *atbilstošas pastāvīgas vai terminētas valsts budžeta pārdales vai*    2. *pakalpojumu saņēmēju tiešiem maksājumiem pakalpojumu sniedzējam;* 3. *terminēts koplietošanas pakalpojuma sniegšanas finansējums no pakalpojuma sniedzēja vai pakalpojuma saņēmēja īstenotu projektu finansējuma.*   *Katra koplietošanas pakalpojuma gadījumā finansēšanas pieeja tiek izvēlēta individuāli, atbilstoši pakalpojuma specifikai, pieļaujot arī atšķirīgu pieeju izmantošanu dažādām pakalpojumu saņēmēju grupām.*  *Alternatīvo finansēšanas pieeju izmantošanas nosacījumi ir aprakstīti attiecīgajās informatīvā ziņojuma 4.1.-4.3. sadaļās. Pakalpojumu saņēmēju lomā var būt arī pašvaldības, bet gadījumos, kad tādu iespēju nosaka tiesību akti, arī privātpersonas. Informatīvais ziņojuma 4.4. un 4.5. sadaļas izskaidro ar pakalpojumu sniegšanu pašvaldībām un privātpersonām saistītos aspektus. Neatkarīgi no pakalpojuma finansēšanas pieejas un pakalpojuma saņēmēja veida, pakalpojuma sniegšanas finansējuma apmērs tiek aprēķināts, balstoties uz konkrētām un pamatojamām pakalpojuma sniegšanas izmaksām un nevar ietvert peļņu vai finansējumu, kas faktiski tiek izmantots citu funkciju izpildei (šķērssubsīdijas). Iespējamās domstarpības par pakalpojuma izmaksām, piegādes apjomiem vai kvalitāti tiek risinātas valsts pārvaldes darbības tiesiskā ietvara noteiktajā kārtībā.*  *Lai atvieglotu koplietošanas pakalpojumu finansējuma pārvaldību valsts budžeta izmaksu pārvaldības procesa ietvaros, var būt lietderīgi pakalpojumu sniegšanas finansējumu, kas valsts budžeta finansējuma ietvaros tiek nodrošināts saskaņā ar informatīvā ziņojumā aprakstīto valsts pārvaldes koplietošanas pakalpojumu attīstības plānošanas un finansēšanas kārtību – t.i. saskaņā ar MK saskaņotiem pakalpojumu attīstības plāniem, uzskaitīt atsevišķās tam īpaši paredzētās valsts budžeta izmaksu apakšprogrammās gan pakalpojumu sniedzējiem, gan tajos finansēšanas modeļos, kad finansēšanā tieši piedalās arī pakalpojuma saņēmēji – arī pakalpojumu saņēmējiem.*  ***Izvēloties konkrētajam koplietošanas pakalpojumam piemērotāko finansēšanas pieeju, ir jāņem vērā gan administrēšanas vienkāršošanas, gan pakalpojumu sniedzēju un saņēmēju motivēšanas apsvērumus, lai panāktu iespējami efektīvāko valsts pārvaldes resursu izmantošanu.*** *Gadījumos, kad konkrētā koplietošanas pakalpojuma būtība ir no jauna izveidota valsts pārvaldei nepieciešama centralizēta funkcija, kuras izmantošana ir veicināma un nav ierobežojama, pakalpojumu saņēmēju iesaiste pakalpojumu sniegšanas finansēšanā nav lietderīga.*  *Tomēr, lai arī šādos vai citos gadījumos, piemēram, lai paātrinātu konkrēto funkciju centralizāciju, MK lemj par finansēšanu no pakalpojumu sniedzēja valsts budžeta izmaksu programmas, tiek saglabāta iespēja pakalpojuma saņēmēja izmaksu ietaupījumus ņemt vērā ikgadējā Finanšu ministrijas vadītā valsts budžeta izdevumu pārskatīšanas procesa ietvaros.*  *Pakalpojuma ieceres līmenī obligāti tiek prasīta tikai norāde par izvēlēto finansēšanas pieeju, no kā var izrietēt ietekme uz valsts budžeta izdevumiem.* |

1. **Pakalpojuma sniegšanas uzsākšanai vai izvēršanai nepieciešamā papildu valsts budžeta finansējuma apmērs un pamatojums, ņemot vērā arī ieguvumus un izmaksas2**

|  |
| --- |
| *Pamato papildu izmaksas, ņemot vērā ieguvumus. Konkrēti norāda plānotos ieguvumus un ietaupījumus, kas var ietvert arī pārvaldes darbinieku skaitu samazinājumu, norādot ietaupījumu sadalījumu pa institūcijām vai resoriem. Ja papildu izmaksas ir saskaņotas, pieņemot saistīto tiesisko regulējumu, tad atsaucas ar atbilstošām saitēm uz pamatojošajiem pierādījumiem.*  *Pamatojumam no izmaksu viedokļa norāda nepieciešamo papildu finansējumu mēnesī, sadalot to pa būtiskām izmaksu pozīcijām un pamatojot katru no tām.*  *Skaidrojums: Gadījumos, kad koplietošanas pakalpojumu sniegšana tiek finansēta no institūcijas - pakalpojuma sniedzēja valsts budžeta programmas,* ***norāda indikatīvi papildus nepieciešamo valsts budžeta finansējuma apjomu un papildus štata vietas****, ja tās ir nepieciešamas.*  *Neatkarīgi no piemērotās saskaņošanas procedūras, visos gadījumos, kad koplietošanas pakalpojuma attīstības plāns paredz iespēju pieprasīt papildus valsts pārvaldes štata vietas pakalpojumu sniegšanai, tas pirms virzīšanas izskatīšanai MK ir saskaņojams ar Valsts kanceleju.* |

Lietotie saīsinājumi:

SLA – (angl. – *Service Level Agreement*), pakalpojuma līmeņa vienošanās

IKT – informācijas un komunikācijas tehnoloģijas

Piezīmes.

1. Saskaņā ar informatīvo ziņojumu "Par valsts pārvaldes informācijas un komunikācijas tehnoloģiju koplietošanas pakalpojumu attīstības plānošanu un finansēšanu" (pieņemts zināšanai Ministru kabineta 2022. gada 7. jūnija sēdē (prot. Nr. 30 29. §)) definētajām centralizēto funkciju un IKT koplietošanas pakalpojumu finansēšanas pieejām.

2. Aizpilda, ja 7. punktā norādītā izvēlētā finansēšanas pieeja paredz, ka pakalpojuma uzturēšanu pakalpojuma sniedzējs nevar nodrošināt atbilstoši esošajiem budžeta līdzekļiem un ir nepieciešama finansējuma pārdale no pakalpojuma izmantotājiem (citām valsts budžeta iestādēm) vai ir nepieciešams papildu valsts budžeta finansējums, kas tiks pieprasīts normatīvajos aktos noteiktajā kārtībā.

1. Ministru kabineta 2022.gada 14.jūlija noteikumi Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi**"** [↑](#footnote-ref-2)